Zero Day Attack

Zero Day Attack ialah sebuah siri televisyen fiksyen spekulatif Taiwan tahun 2025 yang berlatarbelakangkan senario rekaan berlakunya pencerobohan oleh China ke atas Taiwan.''.   Siri ini, yang menayangkan episod pertamanya pada 2 Ogos 2025, sebahagiannya dibiayai oleh kerajaan Taiwan, yang berharap dapat meningkatkan kesedaran mengenai ancaman yang dibawa oleh China. Ia juga akan ditayngkan pada 15 Ogos 2025 di Jepun melalui Amazon Prime. 
Plot
Presiden Taiwan yang telah lanjut usia dan sedang menyandang jawatan kalah dalam pilihan raya kepada pencabar wanita yang lebih muda (lakonan Janet Hsieh). Ketika proses peralihan kuasa sedang berlangsung dan hari angkat sumpah semakin hampir, sebuah pesawat Shaanxi Y-8 pesawat rondaan maritim milik Tentera Udara Laut Tentera Pembebasan Rakyat (PLANAF) terhempas di perairan tenggara Taiwan. Insiden ini digambarkan sebagai satu sabotaj dalaman secara tersembunyi yang menjadi sebahagian daripada operasi false flag. Seorang kru yang cedera tetapi terselamat dari pesawat tersebut diselamatkan oleh sebuah kapal perang Tentera Laut Republik China (ROCN) yang berhampiran.

Dengan menggunakan alasan menjalankan operasi mencari dan menyelamat untuk pesawat yang hilang itu, Republik Rakyat China melaksanakan satu sekatan laut ke atas Taiwan, yang mengakibatkan pemberhentian sepenuhnya penghantaran antarabangsa ke pulau tersebut, seterusnya mencetuskan kejatuhan pasaran saham dan penarikan besar-besaran wang dari bank. Amerika Syarikat dan Jepun meningkatkan tahap kesiapsiagaan ketenteraan mereka ketika Tentera Darat Republik China (tentera Taiwan) mula digerakkan bagi bersiap sedia menghadapi pencerobohan. Dalam masa yang sama, kerajaan-kerajaan asing mula mengatur pemindahan rakyat mereka dari Taiwan.
Rujukan

Kategori:Cereka tentera
Kategori:Rencana mengandungi teks bahasa Cina tradisional
Kategori:Rencana yang mengandungi teks bahasa Cina